n_a

MLEVI HULIWA NA MGEMA

  Methali hii inamaanisha kwamba, pesa zote na mali ya mlevi huishia kwa
  mwenye pombe, Aaah! namkumbuka bwana mmoja aliyejulikana kama mzee
  Juma. Bwana huyu alikuwa tajiri na mwenye moyo wa kusaidia maskini.
  Bwana Juma alikuwa akifanya, kazi ya udaktari na pia mwanabiashara,
  alikuwa anajulikana kama mwanabiashara mkubwa nchini, lakini Mzee huyu
  alikuja akajiunga na marafiki ambao walikuwa wenye bidii lakini pesa
  zao zinatumika kunywa pombe tu, bali si maendeleo.

  Marafiki wake siku moja walimuita Bwana Juma kwenye sherehe moja
  ambayo ilikuwa ya kukata na shoka, kwenye sherehe hiyo Mzee Juma
  hakuchelewa kufika maanake mtu hakatai muito hukataa aitiwalo. Bwana
  Juma kweli alifika hapo kama ibaada. Sherehe yenyewe iliandaliwa
  mapochopocho ya kila aina si mali na vyakula vingine kadhaa wa kadhaa.
  Bwana Juma alisherehekea furaha, sherehe hiyo na marafiki zake, hapo
  ndipo Mzee Juma alianza tabia ya kunywa pombe, aliporudi nyumbani
  kwake alirudi akiwa amelewa chakari.

  Bibi yake alipigwa na butwaa alipomuona Bwana wake amelewa chakari,
  alimuandalia vyakula akashindwa kula huku akitapika ovyo ovyo. Baada
  ya kutapika ovyo ovyo alienda malazini kulala. Siku iliyofuata asubuhi
  mke wake alimuonya asirudie tabia hiyo tena, lakini yeye hakumsikiza.
  Alianza tabia ya kunywa pombe huku akiwaridhisha makahaba. Alitumia
  pesa zake kiholela holela ikawa pombe ndiyo chakula, kusema kweli
  bwana huyo alizitumia pesa, mpaka akafilisika, aliuza mali yake yote
  na ata pia, biashara zake zikafilisika zote. Ikawa hana mbele wala
  nyuma. Mke wake alimtoroka na kuolewa na bwana mmoja alivekuwa tajiri
  mwenye akili nyingi.

  Bwana Juma alishikwa na wasiwasi kama muasi, yamkini msiba wa kujtakia
  hauna kilio, alibaki mikono mitupa hana mali wala mke, na mkono mtupu
  haulabwi, ilifika wakati akaanza kufanya kazi ya sulubu, kando na hayo
  alikuja akakonda kwa sababu alikuwa tayari ameshaabukizwa na ugonjwa
  wa ukimwi. Alijaribu vyovyote vile iliapate pesa za kutibu ugonjwa huo
  alishindwa, alijaribu kutafuta huduma katika familia yake wote,
  walimkana, alijaribu ata na marafiki wake ambao alikuja akinywa nao
  pombe wote walimgeuka kusema kweli ilifika wakati akaaga dania, kusema
  kweli cha mlevi huliwa na mgema.